Cel mai nou sondaj IMAS aruncă PSD pe locul doi la europarlamentare, la 4 puncte procentuale în urma PNL. Este pentru prima dată în sondajele IMAS când PSD e devansat.

PNL ar obţine 25,2% din voturile românilor dacă duminică ar avea loc alegeri europarlamentare. Ar obţine astfel cu 4 procente mai mult decât PSD, care este cotat cu 21,5% din voturi.

Alianţa USR-PLUS ar strânge 17,7% din voturi, iar ALDE ar obţine 12,7%. Top 5 este completat de Pro România a lui Victor Ponta cu 11,2 la sută din voturi.

Haideţi să facem o comparaţie a acestor rezultate cu cele din luna martie. Observăm nişte schimbări destul de importante. Asistăm la o rocadă între PNL şi PSD.

În februarie, PSD era pe primul loc şi strângea 22,7% din voturi, dar am văzut că luna trecută cota a scăzut cu 1,2%. PNL e marele câştigător al lunii, crescând cu 2,6 procente faţă de luna martie.

În ceea ce priveşte Alianţa USR-PLUS vedem că schimbarea este aproape nesemnificativă. A pierdut, însă, 0.2% din voturi. ALDE în schimb a câştigat tot 0.2%. Iar Pro România este într-o scădere destul de serioasă, de 2,2 procente.

Klaus Iohannis, creștere de 3% în intenția de vot

Sondajul s-a referit şi la alegerile prezidenţiale. Ei bine, dacă duminica viitoare ar avea loc aceste alegeri clasamentul ar arăta cam aşa: pe primul loc se menţine Klaus Iohannis cu 44% din intenţia de vot, în creştere cu trei procente faţă de luna februarie.

Este urmat de Călin Popescu Tăriceanu cotat cu 16,1% din voturi, în scădere cu două procente.

Pe locul trei este Victor Ponta cu 12,4 la sută, tot în scădere. Dacian Cioloş îşi menţine cota din lunile precedente şi rămâne la 11,7 la sută din optiunile de vot. Liviu Dragnea a crescut in optiunile de vot cu 2%, de la 6 la 8 procente.

Sondajul a fost realizat de IMAS la comanda Europa FM pe un eşantion de 1.010 persoane, în perioada 18 martie - 3 aprilie. Marja de eroare este de plus minus 3 la sută.

Opţiunile de vot pentru europarlamentare pentru luna martie 2019

PNL - 25,2%

PSD - 21,5%

Alianţa USR-PLUS - 17,7%

ALDE - 12,7%

Pro România - 11,2 %

UDMR - 5,1%

Opţiunile de vot pentru europarlamentare pentru luna februarie 2019

PSD - 22,7%

PNL - 22,6%

Alianţa USR-PLUS - 17,9%

Pro România - 13,4%

ALDE - 12,5%

UDMR - 4,7%

Opţiunile de vot pentru prezidenţiale pentru luna martie 2019

Klaus Iohannis - 44,3%

Călin Popescu Tăriceanu (ALDE) - 18%

Victor Ponta (Pro România) - 12,4%

Dacian Cioloş (PLUS) - 11,7%

Liviu Dragnea (PSD) - 8%

Sondaj realizat de IMAS la comanda Europa FM

Eşantion: 1010 persoane, cu persoane de 18 ani și peste

Perioada: 18 martie - 3 aprilie 2019

Metoda: interviu prin telefon

Marja de eroare: +/- 3,1%.